Lietuvos ir Nikaragvos santykiai
Lietuvos ir Nikaragvos santykiai – dvišaliai tarptautiniai santykiai tarp Lietuvos ir Nikaragvos. Tarpukariu tarp šalių užmegzti diplomatiniai santykiai, tačiau konsulatų įsteigta nebuvo. Nikaragva Lietuvos nepriklausomybę pripažino 1991 m. rugsėjo 3 d., diplomatiniai santykiai atkurti 1994 m. kovo 23 d. Lietuvoje 2022 m. pradžioje gyveno du Nikaragvos piliečiai. Abi šalys yra Jungtinių Tautų narės. Nikaragva yra Lietuvai akreditavusi ambasadorių (reziduoja Suomijoje). Managvoje veikia Lietuvos garbės konsulatas.